
Dala ni Marcos ang kabudlayan, 
gani ang banwa dapat magbato 


agpabulag-bulag kag nagpabungol-bungol si Ferdinand Marcos Jr sa 

pag-antus kag mga reklamo sang pumuluyo sang ideklarar niya sa 

atubang sang kongreso nga “sound” o mapagros ang kahimtangan 
sang pungsod. Ang matuod, sa sulod pa lang sang isa ka bulan niya sa poder, 
labi nga nahagmak sa kabudlayan kag krisis ang pumuluyo. 


Pantasya ang mga ginpangako 
nga kabuganaan kag kauswagan. 
Ginplastar niya ang direksyon sang iya 
rehimen nga wala man sang kinalain 
sa gasgas nga dalan sang neolibera- 
lismo nga, sa nagligad nga apat ka de- 
kada, wala sang naabtan kundi paba- 
lik-balik nga krisis kag pag-antus. 

Wala ginhatagan sang atensyon 
ni Marcos ang nagatiyabaw nga mga 
problema sang masang Pilipino, labi 
na ang nagatinaas nga presyo sang 
mga produktong petrolyo, pagkaon 
kag iban pang basehan nga kinahang- 
lanon. Bisan sa datos sang mga ahen- 
sya sang estado, indi mabalibaran 
ang implasyon nga 6.1% sang Hunyo, 
nga nagsaka pa sang 6.4% sining Hul- 


yo. Kon ang ordinaryong pumuluyo 
ang pamangkuton, indi na matakos 
ang bug-at sang ila ginapas-an. 

Nagapadungol lang ni Marcos sa 
singgit para sa dugang nga sweldo 
bisan sige-sige ang pag-us-os sang 
piso, nga sang Hulyo P0.84 na lang 
ang balor kumparar sang 2018. Ma- 
hipos si Marcos bahin sa madugay 
na nga reklamo sang mga mamumu- 
gon sa mapiguson nga sistemang 
kontraktwalisasyon. Wala siya sang 
ginplastar nga solusyon sa lapnagon 
nga problema sang disempleyo lu- 
was sa padamuon pa ang pagpadala 
sang mga mamumugon sa iban nga 
pungsod. 

Ginbalewala niya ang singgit pa- 


ra sa tunay nga reporma sa duta. 
Nangako lamang siya nga isa ka tuig 
nga indi magsukot sang amortisa- 
syon sa mga titulo sa idalom sang 
Comprehensive Agrarian Reform 
Program (CARP). Ginapasalig niya 
ang mga may titulo sa idalom sang 
CARP nga may himuon nga layi para 
panason na ang nabilin nga amorti- 
sasyon, bagay nga wala-pulos sa 
atubang sang lapnagon nga pag- 
pang-agaw sang duta sang mga da- 
ku nga kumpanya sa mga planta- 
syon kag mina. Bisan sekretaryo si- 
ya sang Department of Agriculture, 
wala sang ginahimo si Marcos sa 
atubang sang labi pa gid nga pag- 
timbuok sang presyo sang kalamay, 
itlog kag iban pang basehang pag- 
kaon. Ang solo nga plano ni Marcos 
amo nga lunuron sa utang ang ma- 
sang mangunguma para kuno ipang- 
kapital sa “bag-ong teknolohiya.” 


Nagpostura nga tagapamaba 
sang dumuluong nga bangko kag 
korporasyon si Marcos sang ginplas- 
tar niya ang mga polisiya sa eko- 
nomya nga madugay na nga dikta 
sang mga imperyalista. Bungol siya 
sa singgit sang pumuluyo, pero 
maathag nga nagapamati sa Inter- 
national Monetary Fund kag World 
Bank sang ideklarar niya ang pag- 
ganyat sa dumuluong nga mga kapi- 
talista ang sentro nga polisiya sang 
iya rehimen. Nagbalay siya sang ilu- 
syon nga magasulod ang mga 
“estratehiko nga industriya” sa mga 
“ecozone.” Tubtob san-o wala nag- 
dul-ong sang industriyalisasyon sa 
Pilipinas ang dumuluong nga pamu- 
hunan, kag indi magadul-ong sang 
pag-uswag sa lokal nga ekonomya 
labi na subong nga panahon nga 
subsob sa krisis ang pangkalibuta- 
non nga sistemang kapitalista. 

Sa atubang sang bangkarote nga 
gubyerno nga ginpanubli ni Marcos 
kay Duterte, bag-o nga mga buhis 
subong ang ara sa iya bibig. Siya 
man mismo ang nagsabya sang ga- 
solina sa kalayo sang kaakig sang 
banwa sa indi niya pagbayad sang 
buhis nga ginatantya nagabalor na 
subong sang P203 bilyon. Target ni- 
ya nga sukton sang buhis ang mga 
konsyumer kag mga gamay nga ne- 
gosyo, lakip ang mga wala sang tra- 

baho kag nagakita lang sang gamay 
sa magagmay nga mga negosyo nga 
online. Samtang ginapabugal niya 
ang layi nga CREATE, nga nagkaltas 
sang sulukton nga buhis sa mga du- 
muluong nga kapitalista nga mamu- 
hunan, wala niya ginlibre sa buhis 
ang alawans nga nabaton sang mga 
titser nga nagserbisyo sa nagligad 
nga eleksyon. 

Pareho sa halos tanan nga nag- 
ligad nga presidente, pagtukod sang 
mga magarbo nga imprastruktura 
ang pangunahon nga kaundan sang 
“kauswagan” nga ginahambal ni 
Marcos. Tubtob san-o sa nagligad 
nga apat ka dekada, wala mag-us- 
wag ang ekonomya sang Pilipinas 
bangud sa mga ginpanghimo nga 
mga tulay o kalsada. Pareho sang 
natabo nga sobra doble nga pagdaku 
sang utang sang Pilipinas padulong 
sa halos P13 trilyon sa idalom ni Du- 
terte, labi lamang nga malubong ang 
Pilipinas sa utang kon madayon ang 
mga proyekto nga mga dam, kalsa- 
da, taytay, riles, reklamasyon kag 
iban pang gusto itukod ni Marcos, 
nga ginapadalagan sang mga dumu- 
luong nga kumpanya, nagagamit 
sang mga ginaimport nga kagamitan 
kag mapanghalit sa naturalisa. Gi- 
nahatag lang sang mga proyekto nga 
ini sa mga burges kumprador ang 
kontrol sa mga malapad nga resorsa 

pangpubliko, amo man ang mga yu- 
tilidad nga dapat ginapadalagan 
sang gubyerno. 

Sa masobra isa ka oras nga 
pagwakal, ni isa ka segundo wala 
ginhatagan igtalupangud ni Marcos 
ang problema sang lapnagon nga 
mga paglapas sa tawhanong kina- 
matarung kag mga pagpang-abuso 
sang mga armadong pwersa sang 
reaksyunaryong estado. Buot sili- 
ngon, aprubado sa iya nga sa una 
nga bulan sa pwesto, 41 ang ginpa- 
tay sang pulis sa “gera kontra-dro- 
ga;” kag 16 ang gin-aresto kag 13 
ang ginpatay sang iya mga suldado, 
lakip ang tatlo ka bata, sa gera 
kontra-insurhensya sini. Aprubado 
man sa iya ang wala untat nga red- 
tagging, pagpasurender, pagpa- 
momba kag pagpanghalit sang AFP 
sa mga sibilyan nga komunidad. 

Maathag nga wala sang malau- 
man nga maayo ang masang Pilipino 
sa papet, pasista kag pabudlay nga 
rehimeng Marcos II. Kon indi sila 
ululupod nga magbato, wala sang 
duda nga labi sila nga ulipunon kag 
pagahimuslan. Sa sini, dapat labi 
nga pabaskugon sang pumuluyo ang 
ila singgit kag militante nga paghu- 
lag para sa ginapangayo nila nga ti- 
kang nga kinahanglanon para ma- 
pahagan-hagan ang ila nga pag-an- 
tus. Dapat maghulugpong sila kag 
pabaskugon o tukuron ang mga un- 
yon kag organisasyon sa mga pabri- 
ka kag ulubrahan, upisina, komuni- 
dad, eskwelahan, kag simbahan. 

Dapat pataason kag patalumon 
ang kamuklatan kag kinaalam sang 
pumuluyo bahin sa ginaatubang nila 
nga mga problema kag halambala- 
non, kag kon paano sila nga ginatip- 
lang kag ginapabudlayan. Dapat 
sikwayon ang mga kabutigan kag 
ilusyon nga ginabalay ni Marcos kag 
iya amo nga imperyalista. 

Dapat isulong sang pumuluyo 
ang nagkalainlain nga porma sang 
paghimakas para ipakigbato ang ki- 
nahanglanon nila nga mga reporma. 
Labaw sa tanan, dapat isulong ang 
armadong paghimakas para isulong 
ang mas daku nga handum para sa 
pungsodnon nga kahilwayan kag tu- 
nay nga demokrasya. [ab] 

5 gin-aresto sa sulod sang 2 semana 


pir: ka aktibista ang sunud-sunod nga gin-aresto sang mga pwersa sang 
estado sining nagligad nga mga semana. 


Gindakup sang gintingub nga 
pwersa sang militar kag pulis si Ma- 
rites Pielago, koordineytor sang Ma- 
kabayan sa Bicol kag anay nominado 
sang Bayan Muna sang Hulyo 28 sa 
himu-himo nga kaso nga pagpatay 
kag napaslawan nga pagpatay. Gin- 
dumog sang mga pwersa sang esta- 
do ang Dr. Nilo O. Roa Memorial 
Foundation Hospital sa Barangay 
San Francisco, Naga City kon sa diin 
nagapabulong si Pielago. 

Mag-utod nga Lumad ang ginda- 
kup sa himu-himo nga kaso nga hu- 
man trafficking sa adlaw sang State 
of the Nation Address (SONA) ni 
Ferdinand Marcos Jr sang Hulyo 25. 
Sanday Mawing kag Ismael Panga- 
das, mga estudyante sang Bakwit 
School, gindakup sang mga pulis 
pagkatapos ang rali kontra-SONA sa 
Freedom Park, Roxas, Davao City. 


Sa tabon sang mga peke nga engkwentro 


Samtang, gin-aresto sang mga 
pulis sa himu-himo nga kaso nga re- 
belyon ang mangunguma nga si Gina 
Montenegro sang Hulyo 22 sa Purok 3, 
Hinapuyan, Carmen, Surigao del Sur. 

Sang Hulyo 15, gin-aresto man 
sang mga elemento sang estado si 
Arjay Verdera, katapu sang Anakpa- 
wis Partylist, sa Bulusan, Sorsogon. 
Ginapagwa sang mga pulis nga naa- 
gaw halin sa iya ang isa ka kalibre 
.38 pusil kag mga bala. 

Pilit nga pagpasurender. Gin- 
tiplang kag pilit nga ginpasurender 
sang mga elemento sang 15th IB kag 
NTF-Elcac ang mga katapu sang 
asosasyon sa Cauayan, Negros Occi- 
dental sang Hulyo 7-8. Lakip sa gin- 
patambong nga grupo ang Caliling 
Small Agricultural Farm Workers 
Association, Tuyom Farmers As- 
sociation, Small Farmers of Manu- 


ling, Paghiliusa sang mga Mangi- 
ngisda sa Lugway kag Paghiliusa 
sang Mangingisda sa Guiljungan. 

Sa pagkighimbon sang militar sa 
lokal nga gubyerno, ginpagwa nga pa- 
gahatagan sila sang programa sa pa- 
ngabuhian pero sa matuod ginpasu- 
render bilang mga Pulang hangaway. 

Pagpalayas. Sa pagpanguna 
sang 2nd IB, kahimbon ang mga upi- 
syal sang lokal nga barangay, ginpa- 
layas ang masobra 94 pamilya sang 
mangunguma nga nagatalauma sa 
may 550 ektaryang duta nga kaba- 
hin sang 1,807 ektarya nga “pastu- 
han” nga gintugyan na sa ila sang 
gubernador sang Masbate nga si 
Antonio Kho. 

Sakup sang duta nga ila ginta- 
lauma ang mga barangay sang Ca- 
bungahan, Calapayan kag Villaluna 
sa Cawayan. Ang mga duta nga ini 
pang-agrikultura, kag ginpadeklarar 
lamang nga pastuhan para makali- 
kaw sa repormang agraryo. [28] 


Nagabusong, 2 bata kag 3 mangunguma, ginpatay sang militar 


Ga ang mga kaso sang pataratas ng pagpangluthang sang mga 
suldado sang Armed Forces of the Philippines (AFP) sining nagligad nga 
mga semana. Ginapagwa sang mga suldado nga napatay ang mga biktima sa 
mga engkwentro kag katapu ang mga ini sang Bagong Hukbong Bayan (BHB). 


Napatay sa pagpangluthang 
sang 62nd IB ang 5-bulan nga naga- 
busong nga si Christina Jacolbe sa 
Sityo Banderahan, Barangay Trini- 
dad, Guihulngan City, Negros Orien- 
tal sang Hulyo 26, alas-5 sang aga. 
Upod niya sa ginadayunan nga balay 
ang iya 16-tuig nga anak nga si 
Everly Kee Jacolbe kag paryente nga 
si Rodan Montero, nga napatay man 
sa insidente. Anay titser sa daycare 
si Christina antes napilitan nga mag- 
untat pagkatapos i-red tag kag lag- 
son sang militar. 

Sa Batangas, napatay sa pag- 
pangluthang sang 59th IB sa Sityo 
Centro, Barangay Guinhawa, Taysan 

sang Hulyo 18 ang 9-tuig nga si 
Kyllene Casao. Nagapauli siya at iya 
amay halin sa pagpaharab sang ila 
kanding sang palukpan sila sang mga 
suldado. 

Ginapunggan sang 59th IB ang 
mga grupo sa tawhanong kinamata- 
rung nga mag-imbestigar sa ginta- 
buan sang insidente kag gintago ang 
amay ni Kyllene. Sa pagpakignego- 
sasyon sa lokal nga gubyerno, nadu- 
so sang mga gruo sa tawhanong ki- 
namatarung ang paglunsar sang isa 
ka independyante nga imbestigasyon 
upod ang mga grupo nga nagatib- 
ong sa tawhanong kinamatarung 
sang mga bata kag United Nations 


Children’s Fund. 

Sa Batangas gihapon, ginpang- 
luthang sang 59th IB si Maximo 
Digno, isa ka mangunguma sa Bara- 
ngay Malapad na Parang, Lobo sang 
Hulyo 26. Suno sa mga residente, si 
Digno may problema sa pagpamen- 
sar. Isa ka adlaw antes sini, patara- 
tas nga ginpaulanan sang bala ang 
mga suldado sang 59th IB sa kaiping 
nga lugar. 

Sa Occidental Mindoro, ginpatay 
sang 76th IB si Dante Yumanaw, tu- 
mandok nga Mangyan-Batangan kag 
residente sang Sityo Tiyabong, Ba- 
rangay Ligaya, Sablayan sang Hulyo 
15. Siya ang kapitan sang Barangay 
Ligaya. 

Ginaipit sang mga suldado sang 
AFP ang pamilya sang biktima kag 
ginadumilian nga magbisita sa ha- 
ya. [AB 


Linibo nagtambong sa rali 
kontra-SONA ni Marcos 


S uno sa grupong Bagong Alyansang Makabayan (Bayan), naglab-ot sa 8,000 ka- 
tawo ang nagmartsa sang Hulyo 25 sa kahabaan sang Commonwealth Ave. sa 
Quezon City agud ipahayag ang tunay nga kahimtangan sang banwa kadungan 
sang una nga State of the Nation Address (SONA) ni Ferdinand Marcos Jr. Antes 
sini, wala sang basehan nga gindumilian sang Philippine National Police ang pagrali 
sa kahabaan sang dalan kag nagpamahug pa nga arestuhon ang sin-o man nga ma- 
galapas sa pagdumili. Ginhatagan lang sang permiso sang lokal nga gubyerno sang 
Quezon City ang rali pagkatapos ipamilit sang mga organisasyon ang ila kinamata- 


rung sa matawhay nga pagtilipon. 


Pangunahon nga ginhatagan-aten- 
syon sa rali ang nagapatibusok nga so- 
syo-ekonomiko nga kahimtangan sang 
pumuluyo sa atubang sang nagatimbu- 
ok nga presyo sang langis, pagkaon 
kag basehang nga mga balaklon. Dala 
sang mga grupo ang daku nga istremer 
nga may panawagan nga: “Krisis tapu- 
son! Ipakigbato ang duta, sweldo, tra- 
baho kag kinamatarung!” 

Upod ang mga organisasyon nga 
kabahin sa People’s Summit, nagpre- 
sentar man ang Bayan sang 9-punto 
nga adyenda sang pumuluyo sa atu- 
bang sang nagaigting nga krisis. Tam- 
pok diri ang panawagan nga sabton 
ang implasyon kag pagkaltas sa buhis 
sa mga konsyumer kag pagpasikad 
sang agrikultura kag produksyon sang 
pagkaon. 

Ginkundenar man sang mga 
nagprotesta ang sobra-sobra nga pag- 
deploy sang 21,000 pulis para sa una 
nga SONA. Lakip ang pagsuksok sang 
mga bayu nga may mensahe nga puliti- 
kal, nga pila ka tuig na nga ginahimo 
sang mga tiglawas sang bloke nga Ma- 
kabayan, gintilawan nga tapnaon. 

Nagpasakup sa protesta ang dele- 
gasyon sang mga progresibong grupo 
halin sa Southern Tagalog. Nagkara- 


ban sila padulong Metro Manila sang 
Hulyo 24 kag nagpiket sa konsulado 
sang China sa Makati, pungsodnon 
nga upisina sang Petron kag iban 
pang lugar. Nag-upod man sa martsa 
ang mga progresibong organisasyon 
halin sa Central Luzon. 

Kontra-SONA nga mga protesta 
man ang ginlunsar sang mga demokra- 
tikong organisasyon sa mga syudad 
sang Baguio, Naga, Bacolod, Iloilo, 
Davao, General Santos kag banwa 
sang Kalibo. 

Samtang, gin-aresto kag ginkulong 
sang mga pulis ang duha ka pamatan- 
on nga Lumad nga nagpasakup sa pro- 
testa sa Davao City sa himu-himo nga 
mga kaso. 

Sa luwas sang pungsod, ginpaha- 
yag man sang mga migrante nga Pilipi- 
no ang ila nagahiliusa nga pagpamatuk 
sa kontra-pumuluyo kag kontra-imol 
nga mga polisiya sang rehimeng 
Marcos II. Naglunsar sang protesta 
ang mga Pilipino sa napulo ka estado 
sa United States, samtang nagrali man 
ang mga Pilipino sa lima ka prubinsya 
sang Canada kag sa tatlo ka estado sa 
Australia. May protesta man sa Hong- 
kong. Ginlunsar nila ang mga protesta 
sang Hulyo 24 kag 25. [26] 


Mga residente, kontra sa pagmina sa Romblon 


SANG HULYO 26, nagmartsa ang mga residente sang Romblon kag mga grupo nga 
maka-kapalibutan para magprotesta sa atubang sang upisina sang Department of 
Environment and Natural Resources sa Quezon City. 

Panawagan nila nga untaton ang plano nga pagmina sa Sibuyan Island. Suno sa 
mga residente, apektado sang pagmina ang ila pangabuhian. Nakadepende sa 
manggad-dagat, duta sang palayan, kopra kag mga pananum nga utanon. 

Sang 2011, napauntat ang operasyon sang Atlas Philippines Mining Corporati- 
on sa Sibuyan bangud sa gindulot sini nga pagpanamad sa kapalibutan sa isla. Pero 
sining Septyembre 2021 liwat ini nga ginpahanugutan mag-opereyt pagkatapos 
magpagwa si Rodrigo Duterte sang Executive Order 130. 

Kampanya nga #ML50, 
ginlunsar. Ginlunsar sang Hul- 
yo 21 sa Quezon City Sports 
Club ang kampanya nga ML50 
(Martial Law 50) bilang pag- 
dumdom sa ika-50 tuig sang 
madulom nga adlaw sang layi 
militar sa idalom sang diktadur- 
yang US Marcos I. Ginpangu- 
nahan ang aktibidad sang mga 
biktima sang layi militar, betera- 
no kag bag-o nga aktibista, upod 
ang mga demokratikong organi- 
sasyon. Tuyo sini nga itib-ong 
ang kamatuoran kag kasaysayan 
kag padayon nga pagduso sang 
hustisya para sa mga biktima sa 
idalom sang paghari sang anak 
sang diktador. 


Hilwayon si Elmer Forro! 
Naglunsar sang “malinong nga 
protesta? ang mga pamilya, ab- 
yan kag katrabaho ni Elmer 
Forro sa atubang sang Iloilo 
Hall of Justice sang Hulyo 29 
para ipanawagan ang gilayon 
nga paghilway sa iya. Gindakop 
sang Marso 29 si Forro, secre- 
tary general sang Bayan-Panay, 
sa himu-himo nga kaso sang 
napaslawan nga pagpatay. 


Mga mangunguma sa Isabela, 
nagbarikada batuk sa mina. 
Ululupod nga nagbarikada sang 
Hulyo 19 ang mga mangungu- 
ma, tumandok kag setler sa 
Cordon, Isabela para punggan 
ang Golden Summit Mining 
Corporation (GSMC) nga mag- 
tukod sang kudal sa ila duta nga 
ginatalauma kag ginapuy-an. 
Masobra 150 ektarya nga anay 
mga pastuhan ang plano nga hi- 
muon nga minahan sang 
GSMC. Suno sa mga residente, 
nagapangayo pa lang ang kum- 
panya sang bag-o nga permit 
pero pilit na ini nga nagapasila- 
bot sa duta. Ginreklamo na sad- 
to ang GSMC bangud sa opera- 
syon nga open-pit mining nga 
nagsamad sa mga palayan, mai- 
san kag sa Diadi River. Wala 
man ini nagapanweldo sang 
husto sa mga minero. 

Rehabilitasyon, indi reklamasyon: Mga pagbato 


ŞS: State of the Nation Address ni Ferdinand Marcos 
Jr sang Hulyo 25, ginsambit niya nga wala siya 


sang isuspendir sa mga 


proyektong 
imprastruktura nga nasuguran na sa idalom 
ni Rodrigo Duterte. Lakip diri ang indi magnu- 


bo sa 30 proyektong reklamasyon nga ara sa ff ma 


nagkalainlain nga lebel sang implementasyon, 


disenyo kag paghanda. 


Tanan nga mga proyekto nga ini 
ginpakamalaut sang mga syentista 
kag mga organisasyon nga maka-pa- 
libutan. Halin sa mga promisa nga 
isla sa Manila Bay, pakadto sa 
“smart city” sa Cebu kag nagkalain- 
lain nga mga prubinsya, mabaskog 
ang pagpamatuk sang mga mamu- 
mugon, mangingisda, gamay nga 
mga negosyante kag mangunguma 
nga mapalayas kag madulaan sang 
pangabuhian bangud sa mga ini. 


Mapanghalit sa naturalisa 

Madamo kag masangkad na ang 
syentipiko nga pagtuon angut sa ha- 
lit nga dulot sang mga proyektong 
reklamasyon lunsay sa mga bayba- 
yon kag kaiping nga kadutaan. Gina- 
samad sini ang puluy-an sang linibo 
nga klase nga mga hayop kag tanum 
sa kadagatan, amo man sa madamo 
nga klase sang pispis. Ginaguba sini 
ang mga bakawan nga nagaserbi nga 
duna nga panagang sa pagbaha, 
pagtaas sang tubig sang kadagatan, 
mabaskog nga bagyo, tsunami kag 
mga storm surge o gulpe nga pagda- 
ku sang tubig pareho sa natabo sa 
Tacloban City sa panahon sang bag- 
yo nga Yolanda. 

Dugang sa mga ini, pagapalala- 
on sang mga artipisyal nga isla ang 
duna nga peligro sa mga look, pare- 
ho sa madasig nga pagbaha sang 
tubig kag liquefaction (paglum-ok 
sang duta dulot sang permi nga 
paghulag sini). Ang mga coral reef 
(mga look sa kadagatan manggaran 
sa tanum kag hayop) mahalitan 
man sang sobra nga lay-on dulot 
sang katuwang nga dredging. Apek- 
tado sang reklamasyon pati ang 
mga baybay kon sa diin pagakuhaon 
ang igatambak nga duta para sa 

mga artipisyal nga isla. 

Suno sa mga syentista nga gru- 
pong Agham, sayup ang mga argu- 
mento nga ginagamit para hata- 
gan-rason ang mga proyekto. Halim- 
bawa diri ang pagsiling nga “patay 
na” ang Manila Bay labi na sa bahin 
sang Metro Manila bangud wala na 
diri sang nagakabuhi nga isda, coral 
reef, seagrass kag mga bakawan. In- 
di man mapangisdaan ang amo nga 
erya, kabahin ini sang katubigan nga 
nagasakup sa mga prubinsya sang 
Bulacan, Cavite kag Bataan. Anu- 
man nga aktibidad diin man nga ba- 
hin sini may epekto sa bilog nga look. 
Sa kabilugan, ginakabig ini nga isa 
sa pinakaproduktibong pangisdaan 
sa pungsod. 

Labing matingkad ang halit sang 
reklamasyon sa mga baybayon sang 
Cebu, Dumaguete kag iban pang look 
nga may mauswag nga kabuhi-mari- 
no kag nagasugpon sa mas malapad 
pang ekosistema. 


Kontra-pumuluyo 

Linibo ang madulaan sang balay 
kag pangabuhian dulot sang mga 
proyektong reklamasyon. Mayorya 
sa ila malaproletaryo nga may ma- 
nubo nga kita kag mga gamay nga 
mangingisda. Sa tantya sang mga 
syentista, nagalab-ot sa 1.24 milyon 
ang signipikante nga maapektuhan 
sang mga proyektong reklamasyon 
nga nagasakup sang halos 40,000 
ektarya sa bilog nga pungsod. Sa 
pangkabilugan, apektado ang suplay 
sang pagkaon dulot sang paggamay 
sang makuhaan sang isda kag iban 
pang pagkaon-dagat. 


Sa Metro Manila, indi magnubo 
sa 100, 000 residente sang Baseco, 
Parola, Tondo Foreshoreland kag 
Malate ang mapalayas sa apat pa 
lang nga proyektong reklamasyon. 
Sa Bulacan, ginpalayas na sang San 
Miguel Corporation ang 700 pamilya 
sang mangingisda gamit ang pagpa- 
nuhol, pagpaniplang kag hayag nga 
kalakasan. Nagnubo na ang ginaku- 
ha nga isda sa malapit nga mga ba- 
rangay bangud sa iligal nga pag- 
pangpukan sang kumpanya sa mga 
bakawan. 

Sa Cebu, 500 mangingisda sa 
Liloan kag Consolacion ang madula- 
an sang pangabuhian bangud paga- 
waskon sang 235.8 ektaryang pro- 
yektong reklamasyon ang mga pa- 
ngisdaan kag bakawanan. Dugang 
sa ila ang 2,000 mamumugon sang 
mga ginatrabahuan sang barko nga 
ipasara sang reklamasyon. Amo man 
ang matabo sa mga mangingisda sa 
tatlo ka barangay sa Minglanilla. 

Sa Dumaguete, 1,000 mangi- 
ngisda ang madulaan sang panga- 
buhian kag 38,000 residente pa sa 
walo ka barangay ang mameligro 
ang pangabuhian kag puluy-an. 

Sa tanan nga mga kaso nga ini, 
mga daku nga negosyo kag dumulu- 
ong nga kumpanya ang makabene- 
pisyo sa mga bilding, puluy-an, tin- 
dahan, kasino kag iban pang kali- 
ngawan pangturista nga pagatuku- 
ron sa mga reklamadong duta. (Ba- 
sahon ang una nga bahin sa nagli- 
gad nga isyu: Mapanghalit nga mga 
proyektong reklamasyon: Pinanubli 
ni Marcos kay Duterte.) as 

Pataratas nga pagpamomba sang AFP, 


salot sa sibilyan 


Gie sang Hulyo ang plano sang 79th IB, isa ka kumand sa idalom 
sang 303rd IBde, nga magahulog sang mga bomba sa Minapasuk Manda- 
lagan Mountain Range sa Negros. Kabahin kuno ang plano nga ini para sa 
kontra-insurhensya batuk sa Bagong Hukbong Bayan (BHB). Antes ang ginap- 
lano nga 3-adlaw nga pagpamomba, gintuyo nga palayason sang militar ang 
mga residente sang 21 sityo sa duha ka barangay sa Calatrava paagi sa wala 
untat nga pagpaandam, pagpamahug kag intimidasyon nga nagbunga sang 
mabaskog nga pagpamatuk sang mga residente kag lokal nga ahensya. 


Iguon sang plano nga pagpa- 
momba ang Northern Negros Natu- 
ral Park, isa ka yabi nga lugar pang- 
kapalibutan (biodiversity) kag isa sa 
pinakamalapad nga protektado nga 
lugar sa Northern Negros. Mabutang 
sa peligro sang pagpamomba ang 
mga hayop kag tanom nga madugay 
kag maid-id nga ginatatap. 

Ang insidente nga ini isa lang sa 
mga linibo nga kaso sang pagpang- 
halit sang Armed Forces of the Phi- 
lippines (AFP) sa mga sibilyan nga 
komunidad kag kagulangan sa ngalan 
sang operasyon nga paglagas sa mga 
yunit sang hangaway sang banwa. 


Pataratas 

Halin sa mga report nga nabaton 
sang Ang Bayan (AB), indi magnubo 
sa 591 bomba ang ginhulog halin sa 
ere, 589 bomba ang ginbuhian halin 
sa mga kanyon, kag 74 serye sang 
mga istraping halin sa helikopter ang 
ginhimo sang AFP halin 2017 tubtob 
Hulyo subong nga tuig. Ginatantya 


(ey 


WANG 

nga mas mataas pa diri ang aktwal 
nga numero bangud indi tanan nga 
aerial strike kag pagpanganyon na- 
report sa AB o sa masmidya. Sa mga 
ini, pinakamadamo ang natabo sa 
pagpamomba (56 insidente) sang 
2021. 

Naglunsar sang mga pagpamom- 
ba sa 36 ukon 44% sang mga prubin- 
sya. Sa report, pinakamadamo ang 
nalista sa Bukidnon (22), masunod 
ang Northern Samar, Davao del Nor- 
te, Surigao del Sur, Agusan del Sur, 
Agusan del Norte, North Cotabato, 
Cagayan, Quezon, Negros Occidental, 
Sultan Kudarat, Maguindanao, Ca- 
marines Sur kag Mountain Province. 

Sa bomba nga ginhulog, 109 
ukon 18.44% lang ang may naigo nga 
kampo sang BHB. Mas madamo pa 
ang naigo nga mga suldado kag pulis 
sang reaksyunaryong estado (68 pa- 
tay kag 20 pilason) sa pataratas nga 
aerial strike sangsa mga Pulang ha- 
ngaway (66 patay kag 15 pilason). 
Indi magnubo sa 10 sibilyan ang na- 


report nga napatay kag apat ang 
napilasan. 

Pinakadaku ang halit sa sibilyan 
nga kabuhi sa direktang pagpamom- 
ba sa isa ka komunidad sang Moro 
sa Maguing, Lanao del Sur kag sa 
kampo sang gamay nga minero sa 
Santa Clara, Cagayan. Nagtuga ang 
pagpamomba sang indi maayo nga 
epekto sa mga nagabusong kag ti- 
gulang kag madalom nga troma sa 
mga bata. Sa kabilugan, nagalab-ot 
sa 10,339 pamilya o mas o menos 
60,000 indibidwal ang napilitan nga 
magbakwit bangud sa mga ini. 

Maanalisa sa mga datos nga 
wala sang maathag nga target ang 
kadam-an sang mga pagpamomba 
sang AFP. 696 lang sa mga insidente 
sang pagpamomba ang may naigo 
nga kampo sang BHB. Ang 82% gin- 
himo sa matalon nga bukid kon sa 
diin wala sang naigo o presensya 
man lang sang mga yunit sang BHB. 
Ang 35% sa mga ini ginahimo direk- 
ta o malapit sa mga sibilyan nga ko- 
munidad kag naghalit sa mga ulum- 
han kag mga imprastruktura. 

Sa kada pagpamomba sa gina- 
dudahan nga mga kampo sang BHB, 
indi magnubo sa 10 bomba ang gi- 
nahulog sang AFP. Ang mga ini nag- 
tuga sang madalom nga buho sa du- 
ta kag mabaskog nga tunog nga na- 
gatublag sa mga residente, ila nga 
mga ginasagod nga hayop, lakip 
man ang mga hayop sa talon. 

Sandig sa datos, kinahanglan 
nga maghulog sang 10 bomba kag 
madamo nga serye sang bala ang 
AFP para makaigo sang isa ka Pu- 
lang hangaway. Sobra-sobra ang ku- 
sog sang lupok nga ginagamit sang 
AFP (mga 500 kag 250 libras nga 
bomba) batuk sa mga tolda kag himo 
sa kahoy nga temporaryo nga pani- 
lungan sang BHB. Ang amo kakusog 
nga bomba ginhimo para magpulbos 
sang mga bilding nga human sa se- 
mento kag salsalon. (Sa masunod 
nga isyu: Malain nga epekto sang ae- 
rial bombing sa naturalisa.) [=] 

Disgrasya kag dislokasyon ang dulot 


sang pagmina sa Davao Oriental 


D isgrasya kag lapnagon nga dislokasyon ang gindulot sang dinekada na 
nga operasyon sang Pujada Nickel Project nga makit-an sa Banaybanay 
kag Mati City sa Davao Oriental. Ang proyekto nga ini palangitan-an sang lokal 
nga gubyerno kag mga ahensya kag mapintas nga ginapangapinan sang militar 
kag pulis sa pihak sang hayag nga malain nga epekto sang pagmina sa lugar. 


Sang Enero, nagduag-kahil ang 
anay matin-aw nga suba sang Ma- 
pagba kag Pintatagdan sa Banayba- 
nay bangud sa napuno sang lay-on 
nga dulot sang mga operasyon sang 
Riverbend Consolidated Mining Cor- 
poration-Arc Nickel Resources. Gin- 
suspendir sang Department of Envi- 
ronment and Natural Resources 
(DENR) ang kumpanya pero ginpa- 
hanugutan man nga liwat magbukas 
pagkatapos sang duha ka bulan. 

Ginhatag ang orihinal nga kon- 
sesyon sa pagmina sa lugar sang 
2004 sa Austral Asia Link Mining 
Corporation kag Hallmark Mining 
Corporation, lunsay kumpanya sang 
Asiaticus Management Corporation 
(Amcor). Kasosyo sang Amcor ang 
BHP Billiton, isa ka kumpanya nga 
nakabase sa Australia kag ginakilala 
bilang pinakadaku nga kumpanya sa 
pagmina sa bilog nga kalibutan. Na- 
gapakunokuno ini nga tagasakdag 
sang “responsable nga pagmina.” 

Sakup sang konsesyon ang 
17,000 ektarya nga ara sa tunga kag 
kaiping sang duha ka deklarado nga 
protektadong erya-ang Mt. Hami- 
guitan Wiidlife Range kag Pujada 
Bay Protected Seascape and 
Landscape. Ang Mt. Hamiguitan pu- 
luy-an sang pila ka nagapameligro 
nga madula nga hayop pareho sang 
Philippine Eagle. Masami man nga 
makit-an sa Pujada Bay ang mga du- 
yong. Sang 2016, ginsuspinder sang 
sadto sekretaryo sang DENR ang bi- 
log nga proyekto kag gintawag nga 
“kabuangan” ang paghatag sang 
ahensya sang permiso. Ginbawi ni 
Rodrigo Duterte ang suspensyon kag 
liwat ginpahanugutan sang 2019. 

Ginabangdanan sang lokal nga 
gubyerno sang Davao Oriental, sa 
pagpanguna sang gubernador sini, 

nga indi man sakup sang minahan 
ang duha ka protektadong lugar. Bi- 
san pa man, apektado sang pagmina 
ang kalidad sang tubig, hangin, bio- 
diversity, mga resorsa kag mga ko- 
munidad sa palibot sini. Suno sa pa- 
nalawsaw, indi limitado kag nagaa- 
was na sa kadutaan nga sakup sang 
operasyon ang polusyon nga dala 
sang open-pit mining. Makita sa mga 
imahen nga kuha halin sa kahawaan 
ang pagkalbo sang kagulangan sa 
Mt. Hamiguitan kag lubos nga pag- 
kasamad sa korte sang kadutaan sa 
watershed. 

Bangud malapit ang minahan sa 
Pujada Bay, daku ang posibilidad 
nga ang mga basura (mine tailing) 
sini pagaanuron padulong sa lugar 
nga may mga coral reef kag magasa- 
mad sa mga ini. Panubuon man sang 
mga basura nga kemikal ang kalidad 
sang tubig nga magapatay sa mga 
isda kag iban pang hayop kag pana- 
nom sa dagat. 

Umpisa pa sadto, mabaskog na 
ang pagpamatuk sang mga residente, 
sang simbahan kag mga grupo nga 
maka-kapalibutan sa mga opera- 
syong mina. Sining tuig, liwat nga 


nag-arangkada ang pagpamatuk 
sang pumuluyo sang Mati pagkata- 
pos gin-anunsyo ang liwat nga pag- 
bukas sang Amcor. Bangud diri, gin- 
tuyo sang mga upisyal sang kumpan- 
ya nga suhulan sang Hulyo 27 si Bis- 
hop Abel Apigo sang Mati para iat- 
ras sang simbahan ang pagpamatuk 
sini sa mapanghalit nga pagmina. 

“(A)ng dinekada nga pagmina 
kag kaangut nga operasyon pag- 
pangtroso sa Davao Oriental nag- 
kalbo sa mga kagulangan, naghilo sa 
mga suba, kag nagdiskaril sa mga 
komunidad sang mga mangunguma 
kag Lumad kag ila mga pangabuhi- 
an,” suno sa National Democratic 
Front-Southern Mindanao Region 
(NDF-SMR). Ang mga epekto sang 
pagmina mabatyagan gid sang pu- 
muluyo, labi na sa panahon nga ma- 
baskog ang ulan kag bagyo. Sa una 
nga bahin sang tuig, matingkad gid 
ang bagyo, ulan, pagtiphag sang 
duta kag nakaalarma nga mga kaso 
sang pagpanlibang ang gin-antus 
sang mga residente sa mga komuni- 
dad nga ini. “Labi pa ini nga ginpa- 
lala sang palpak nga sabat sang 
reaksyunaryong rehimen sa mga 
disgrasya,” siling sini. 

Baliskad sa ginpabugal sang 
mga kumpanya sa mina diri, paltik 
ang nakuha sini nga Free, Prior, and 
Informed Consent halin sa mga tu- 
mandok nga Mandaya nga nagapuyo 
sa lugar. Ang naghatag sini amo isa 
ka peke nga konseho sang mga tigu- 
lang nga gintukod sang kumpanya 
kag wala ginakilala sang mayorya 
nga mga Mandaya. 

Tinonto kag iresponsable ang 
pagpahanugot kag paghatag-rason 
sa padayon nga mga operasyon 
sang pagmina, pakamalaut sang 
NDF-SMR sa mga upisyal sang lokal 
kag pungsodnon nga gubyerno. Sa 
aktwal, solo ang rebolusyonaryong 
hublag paagi sa Bagong Hukbong 
Bayan, ang sige-sige nga nagapapa- 
naog sang silut sa mapanghalit nga 
mga kumpanya nga ini. Jae! 

MALIP-OT NGA P U LO N G 


4.25 


milyong 


sang bakunang kontra-Covid 
19 ang nagpasar sang Hulyo 
dulot sang mahina kag 
talagsa nga kampanya sa 
pagpabakuna. Ini sa pihak 
sang 65% pa lang ang 
nainiksyunan sang duha ka 


0.79%” 


gintaas sang rehimen ni Joseph 
Biden sa tantos sang interes sa 
US. Ginakabalak-an nga 

magaresulta ini sa pagbagsak 


sang mga negosyo kag paghinay 


sang ekonomya padulong sa 
resesyon. 


dosis 


dosis sang bakuna. 


; HULYO 30 KAG AGOSTO 4, 1969 


Duha ka beses nga ginsalakay sang bag-o nga tukod nga BHB 
ang Clark Airbase sa Angeles, Pampanga. Anum ka suldado nga 
è è j Amerikano ang napatay kag apat ang napilasan sa mga atake. 

l Dugang sila sa apat ka suldado nga Amerikano nga napatay kag 


duha napilasan halin sa nauna pa nga mga atake sang BHB. 


è Ginkuhaan: Ang Bayan, Bol. 1 Blg. 4 Setyembre 15, 1969 


MONKEYPOX 


makalalaton nga balatian pareho 


WALA SANG 
ATRASAN 


Liwat nga ginsara sang Twitter ang mga akawnt sang 


sa smallpox (buti). Subong nagalapta sa bilog 
nga kalibutan kag 
gindeklarar nga “global health emergency” 
sang WHO sang Hunyo 23. Natumod ang una rebolusyonaryong hublag sang Agosto 1. 


nga kaso sa Pilipinas sang Hulyo 29. 
Para permi nga updated, sundan ang bag-o nga mga 


akawnt sang PKP kag Ang Bayan sa @prwc_info2, 
@cpp_angbayan1 kag @cpp_marco1, para sa 


pinakabag-o nga balita angut sa 


rebolusyonaryong hublag. 


7 Amjad 
Abu Alia 


16-tuig nga Palestino nga 
ginluthang sang mga 
pwersa nga Israeli sang 
Hulyo 29 sa isa ka 
hublag-protesta batuk sa 
okupasyon sa mga 
teritoryo sang Palestine. 


ang narehistro nga 
intensity (kabaskog) sang 

linog nga nag-igo sa 
Ilocos, Cagayan Valley kag 


| 


Cordillera sang Hulyo 27. 
Napulo ang napatay, 


227,808 ektarya 


na lang ang nabilin sa 450,000 ektarya nga 
bakawanan sa Pilipinas halin sang 1920 dulot sang 
wala pili nga ekspansyon sang komersyal nga 


masobra 300 ang 
napilasan kag kabilugan 
nga 300,000 pumuluyo 
ang naapektuhan. Siya ang ika-17 Palestino 
nga bata nga ginpatay 
sang Israel halin 
Enero 2022. 


palangisdaan, reklamasyon kag sea wall. Katunga 
(120,000 ektarya) lang diri ang orihinal nga mga 


puno sang bakawan. Ginkuhaan: National Disaster 
Risk Reduction and Management 


Ginkuhaan: Mangrove Vegetation Index, 2019 Office, Agosto 1 

Balik-tan-aw sa pagpang-agaw 
sang dutang ansestral sa Far South Mindanao 


TANG Agosto 9 International nga Adlaw sang Tumandok nga Pumuluyo, su- 
no sa United Nations. Ginadumdom ang adlaw nga ini sang mga pungsod- 
non nga minorya sa Pilipinas nga wala untat nga nagabato para sa ila duta kag 
mga kinamatarung. Lakip sa mga ini ang Lumad sa malayo nga nabagatnang 
Mindanao nga nagaantus sang dinekada nga pagpang-atake, labi na sa idalom 


sang layi militar ni Ferdinand Marcos Sr. 


Umpisa dekada 1950 natabo ang 
pinakamalala nga pagkaguba sang 
kagulangan sa nabagatnang Minda- 
nao. Lapnagon ang pagpandambong 
sang mga dumuluong nga kumpanya 
dulot sang Parity Law nga naghatag 
sang kinamatarung sa US kag imper- 
yalistang kumpanya nga himuslan 
ang dunang manggad sang Pilipinas. 
Gingamit sang mga ini ang papet nga 
estado kag reaksyunaryong arma- 
dong kusog para palayason ang mga 
Lumad kag agawon ang manggad 
nga bugana sa ila mga kadutaan. Ini 
man ang nagtulod sa mga tumandok 
nga maglunsar sang mga armado 
kag di armadong pag-alsa para pa- 
ngapinan ang mga komunidad. 

Naglapnag sang dekada 1950 
kag 1960 ang mga pag-alsa batuk sa 
pagpangtroso, pagpalapad sang mga 
rantso kag pagpang-agaw sang duta 
sang pila ka lokal nga burukrata sa 
Sarangani kag South Cotabato. Sa 
Davao del Sur, ginpalayas sang mga 
Klagan sa Malita si Capt. Villamor, 
isa ka upisyal sang hangaway nga 
Amerikano nga nang-agaw sang du- 
ta kag naghimulos sa mga Lumad. 

Para pangapinan ang interes 
sang mga daku nga negosyo, nag- 
lunsar ang Philippine Constabulary 
sang lapnagon nga operasyon sa 
Malungon, Tampakan kag mga lugar 
sa palibot sang Mt. Matutum sang 
umpisa sang dekada 1960. Bangud 
sa nagsingki nga kinagamu wala ma- 
talupangdan sang pumuluyo ang 
pagsulod sang Dole Philippines sa 
Polomolok, Tupi kag Mt. Matutum 
sang 1963. Sa panahon nga ini ma- 
sobra 200 ka mga tumandok nga na- 
gapamatuk sa plantasyon ang gin- 
patay sang mga suldado kag parami- 
litar nga nagadepensa sa kumpanya. 

Naghimo ang US kag Japan sang 
tagsa-tagsa nila nga eksplorasyon 
sang petrolyo kag salsalon sa pila ka 
bahin sang Maasin kag Alabel sang 
1965 kag 1968. Pag-abot sang 1969 
ginsuguran sang Sierra Madre Cor- 
poration, isa ka kumpanyang Ameri- 
kano, ang operasyon sini. Pero gin- 
batuan ini sang mga B'laan gani na- 
pilitan ini nga mag-atras pagkatapos 
ang duha ka tuig. 

Sa ulihi nga mga tuig sang deka- 
da 1960, nangibabaw ang armadong 
pag-alsa sang mga B'laan sa Kyu- 
mad, Alabel kag nagsunson ang mga 
pag-atake sa mga rantso. Sa tuyo 
nga pahipuson ini nakigdayalogo si 
Ferdinand Marcos Sr sa mga lider 
sang pag-alsa sang 1971. Ginpromi- 
sa sang rehimen nga igahatag sang 
gubyerno ang ila demanda nga kila- 
lahon ang dutang ansestral sang 
Kyumad sa kundisyon nga magpai- 
dalom ang tribu sa programa sang 
Presidential Assistance for National 
Minorities (Panamin). 


Kalakasan kag pagpaniplang 
Gindungan ni Marcos ang maig- 
ting nga armadong pagpang-atake 
kag Panamin para nyutralisahon ang 
pag-alsa sang mga minoryang komu- 
nidad. Ginbutang ni Marcos bilang 
pangulo sang ahensya ang iya kroni 
nga si Manuel “Manda” Elizalde. 
Nangin kontrobersyal si Elizalde 
kag ang Panamin sa mga programa 
sini sa komunidad nga T'boli sa 
South Cotabato. Pagkatapos idekla- 
rar ni Marcos ang Kematu bilang ka- 
bahin sang 5,224 ektarya nga sakup 
sang Tagabili Reservation gintukod 
diri ni Elizalde ang sentro sang ope- 
rasyon sang ahensya. Pero wala 
magdugay inumpisahan na ang ope- 


rasyon sang mina sa Kematu sang 
himbunanay Marcos-Elizalde kag pi- 
la ka lider sang tribu. 


Tuig 1971, ginkibot nanday 
Marcos kag Elizalde ang bilog nga 
kalibutan sa “pagkadiskubre” kuno 
sang isa ka grupo sang “Stone Age 
people” nga nagapuyo sa isa ka 
kweba sa bukid sang Tasaday sa La- 
ke Sebu, South Cotabato. Gilayon 
nga gindeklarar ang pagtalana sang 
19,000 ektarya bilang Tasaday Re- 
servation para protektahan kuno 
ang “tribu sang Tasaday”. 

Pero sang magdugay nabuyag- 
yag ang mga kabutigan sang dikta- 
durya kag pagpakuno-kuno sini nga 
makatawo. Naggwa nga isa ka ma- 
niobra pangpulitika lang ang “pag- 
kadiskubre” sang Tasaday para sal- 
baron ang imahen ni Marcos. Ginka- 
sangkapan man ang pagtukod sang 
mga reserbasyon para siguruhon 
sang hubon Marcos-Elizalde nga sila 
lang ang makapanginpulos sa mga 
dunang manggad kag nabilin nga 
kagulangan sa dutang ansestral. (Sa 
masunod nga isyu: Mga madinalag- 
on nga pagbato sang mga Lumad sa 
panahon sang layi militar.) [28] 

Makaalakig nga ganansya sang mga kumpanya sang langis 


G inpahambog sadtong Agosto 1 sang Petron nga naghabok ang kita sang 
kumpanya pakadto sa P7.7 bilyon (5138.9 milyon) sa unang bahin sang 
2022 ukon doble kumparar sa P3.87 bilyon (ukon 569.8 milyon) nga kita sini 


sa unang bahin sang 2021. 

Ginapaguwa sang mga lokal nga 
kumpanya sa langis nga ang halos 
semanal nga pagtaas sa presyo sang 
diesel kag gasolina resulta sang pag- 
taas sang presyo sang krudo nga la- 
ngis sa pangkalibutanon nga merka- 
do. Ini bisan repinado nga mga pro- 
duktong petrolyo halin sa China, Ja- 
pan, South Korea, Singapore kag 
iban pang pungsod ang ginaimport 
sang mga lokal nga kumpanya. 

Ang wala-tupong nga paghabok 
sang ginakuripon nga ganansya sang 
mga monopolyong kumpanya sa langis 


lay sa merkado. Ang matuod, nagata- 
as ang presyo sang langis bangud sa 
wala untat nga pagkadalok sa ganan- 
sya sang mga monopolyo kapitalista. 
Sang Hulyo, ginreport sang mga 
monopolyong kumpanya sang langis 
sa US nga nagganansya sila sang 
wala-tupong nga kita sa ikaduha nga 
kwarto sang tuig (Abril tubtob Hun- 
yo). Suno sa Exxon Mobil Corp, pina- 
kadaku nga kumpanya sang langis sa 
US, nagganansya sila sang 517.19 
bilyon sa ikaduha nga kwarto, halos 
apat ka sulit nga mas daku sa kita 


panahon sang 2021. 

Samtang, nalampasan sang doble 
sang Chevron ang sadto pinakadaku 
nga ganansya sini sang 2008. Sa ika- 
duha nga kwarto sang subong nga 
tuig, nagkita ini sang 511.6 bilyon. 
Apat ka sulit man ini nga mas daku 
kumparar sa 53.1 bilyong ganansya 
sa pareho nga panahon sang 2021. 

Nagkita man ang Shell sang 
511.59 bilyon sa ikaduha nga kwarto 
sang tuig, duha ka sulit nga mas da- 
ku (55.5 bilyon) sangsa ikaduha nga 
kwarto sang 2021. Nagreport man 
ang Total Energie sang 55.8 bilyong 
kita sang ikaduha nga kwarto, halos 
doble sa ganansya sining 53.5 bilyon 
sa pareho nga panahon sang nagli- 


indi dulot sang kakulangan sang sup- 


nila (54.69 bilyon) sa pareho nga 


gad nga tuig. [a8] 


Semana sang Pagdumdom sa mga Martir, 
ginlunsar sang CPI (Maoist) 


GINPASIDUNGGAN KAG GINDUMDOM sang Communist 
Party of India (Maoist) ang mga martir sang rebolusyonar- 
yong Indian halin Hulyo 28 tubtob Agosto 3, Semana sang 
Pagdumdom sa mga Martir. Ginsaluduhan nila ang nagalab- 
ot sa 124 Indian nga namartir samtang nagapatuman sang 
tagsa-tagsa nila nga rebolusyonaryong hilikuton sa nagligad 
nga tuig kag ila mga dungganon nga lider pareho kanday 
Charu Majumdar (napatay 50 tuig na ang nakaligad) kag 
Kanhai Chatterjee (napatay 40 tuig na ang nakaligad). 

“Ginasaluduhan sang Komite Sentral ang tanan nga mga 
martir nga naghalad sang ila kabuhi para sa katuyuan sang 
pagtukod sang sosyalismo... kag para sa bag-o nga demok- 
ratikong rebolusyon sa India,” suno sa pahayag ni Abhay, 
tagapamaba sang CPI (Maoist). 

Sa separadong pahayag sang CPI (Maoist) Central Regi- 
on Bureau, ginpasidunggan nila ang mga martir nga mga 
Adivasi o tumandok sa pungsod kag ang ila pagpadayon sang 
paghimakas. 

Nagpanawagan man sila sang suporta para sa pagtindog 
sang mga Adivasi batuk sa imperyalistang pagpandambong 
kag pagpangapin sa ila dutang ansestral angut sa palaabu- 
ton nga Pangkalibutanon nga Adlaw sang mga Tumandok sa 
Agosto 9. 

Biktima sang pasistang rehimen ang mga tumandok kon 
sa diin ginaipit kag ginapahigad sang estado ang mga indi 
nalakip sa relihiyon nga Hindu. Masobra sa 8% sang popula- 
syon sang India mga tumandok kag nagakapeligro subong 
bangud sa mga anti-tumandok nga layi nga pwersahan nga 
pagparehistro, bag-o nga layi angut sa pagpanag-iya sang 
kagulangan kag iban pa. 

Mga rider sa Davao, gwardya sa UP, 
nag-agum sang mga kadalag-an 


DUHA KA ASOSASYON SANG mga kontraktwal 
nga mamumugon ang magkasunod nga nag-ang- 
kon sang mga kadalag-an sang nagligad nga se- 
mana. Sa Davao, ginmandu sang National Labor 
Relations Commission nga bayaran sang Food- 
panda Philippines Incorporated sang P2 milyon 
ang pito nga mamumugon nga iligal sini nga gin- 
pahalin bilang mga delivery rider sang nagligad 
nga tuig. Ang Foodpanda kumpanya nga nagadeli- 
ber sang pagkaon. 

Lakip ang pito sa ginatos nga mamumugon 
sang Foodpanda nga nagprotesta sang Hulyo 
2021 bangud sa wala sang klaro nga kwenta sang 
ila kita sa kada deliberi, kawad-on sang benepisyo 
kag proteksyon. Ginkwestyon man nila ang 10-tu- 
ig nga suspensyon sang mga drayber bangud sa 
pag-entra sa protesta sang wala magpakita ang 
maneydsment sa ila dayalog. 

Samtang, sa Quezon City, dalayon nga ginbasu- 
ra sang administrasyon sang University of the Phi- 
lippines-Diliman sang Hulyo 29 ang ila kontrata sa 
FEMJEG Security Agency. Sang Hunyo, ginpahalin 
sang kumpanya nga ini ang masobra 100 gwardya 
nga dinekada na nga nagatrabaho sa unibersidad 
antes ihatag sang UP sa ila ang kontrata. Nagrekla- 
mo man ang mga gwardya sa idalom sang ila ahen- 
sya angut sa pagkaatrasar kag pagpangbarat sang 
ila sweldo. Wala man sila sang benepisyo kag gina- 
paandaman nga pahalinon sa trabaho kon magrekla- 
mo sa Department of Labor and Employment. 


Agosto 7, 2022 ANG BAYAN 


